Bertrand Gachot

Bon piloa de Formula 1 nao in Lussemburgo da pare fransese e madre todesca, ma de nasionalità belga (e par sto motivo europeista convinto), che parò ga visto roinar la so cariera a causa de na banal lite inte el trafico de Londra co on taxista. I tanti mesi de prigion in Inghilterra ghe causa la perdita del posto in Jordan, che el sostituirà col debutante Michael Schumacher.

Bertrand Gachot xe stà on bon piloa de Formula Un, in atività tra el 1989 e el 1995. Al termine dela stagion 1990, el costrutor Eddie Jordan, noto ai apasionadi par la partesipaxion dei soi team ale Formule minori, el anunsia de voler prendar parte ala suxesiva stagion dela masima serie co na vetura de so costrusion. A pilotarla sei ciamai el roman Andrea De Cesaris e el belga Bertrand Gachot. Gachot gavea debut do ani prima col team Onyx del'ecentrico miiardario Jean Pierre Van Rossem. Gachot e De Cesaris i scominsia a otegner discreti risultai a bordo dela sorprendente Jordan 191, fin al clamoroso aresto del belga. Durante na lite co on taxista inte el sentro de Londra, el piloa par difenderse el spruxa on spray urtegante acquistà in Xermania sui oci del malcapità aversario, ed essendo la bonboleta ilegal in Inghiltera (la vien equiparaa a 'n'arma) el vien imediatamente arestà. Da lì scominsia el so calvario. Pensando de caarsela co na multa, Bertrand ga sotostimà la gravità del reato, cussita la so detenxion la se prolunga par mesi, e solo dopo na longa bataja legal, co petision dei soi coleghi ed interogasion al Parlamento Europeo el otegne de novo la libertà.

La so cariera la xe parò ormai definitivamente conpromexa. A sostituirlo sula Jordan el vien ciamado el ventiduene todesco Michael Schumacher, che el vegnea dala categoria Sport Prototipi.

Inte el 1994 el otegne na posibilità de corer de novo in Formula 1, quando el vien ingagià dal neonà team Pacific Racing come prima guida al fianco de Paul Belmondo. Ma la mancansa de conpetitivetà dela vetura non ghe permete quatro qualificasioni, che le porta tute a ritiri. El finirà par ritirarse l'ano dopo, inte el 1995, insieme al team de apartenensa, senpre la Pacific, che inte el fratenpo gavea avù na insanabil crisi finansiaria.

Oltre che un Formula 1 Gachot ga corso anca inte ła 24 Ore de Le Mans, vinsendola inte el 1991 ala guida de na Mazda.

 Year Team 1 2 3 4 5 6 7 8 9 10 11 12 13 14 15 16 17 Team WDC Points 1989 Onyx BRADNPQ SMRDNPQ MONDNPQ MEXDNPQ USADNPQ CANDNPQ FRA13 GBR12 GERDNQ HUNRet BELRet ITARet POR ESP JPNDNQ AUSDNQ Rial N/A 0 1990 Coloni USADNPQ BRADNPQ SMRDNPQ MONDNPQ CANDNPQ MEXDNPQ FRADNPQ GBRDNPQ GERDNPQ HUNDNPQ BELDNQ ITADNQ PORDNQ ESPDNQ JPNDNQ AUSDNQ Coloni N/A 0 1991 Jordan USA10 BRA13 SMRRet MON8 CAN5 MEXRet FRARet GBR6 GER6 HUN9 BEL ITA POR ESP JPN AUSDNQ Larrousse =12th 4 1992 Larrousse RSARet MEX11 BRARet ESPRet SMRRet MON6 CANDSQ FRARet GBRRet GER14 HUNRet BEL18 ITARet PORRet JPNRet AUSRet Larrousse =17th 1 1994 Pacific BRARet PACDNQ SMRRet MONRet ESPRet CANRet FRADNQ GBRDNQ GERDNQ HUNDNQ BELDNQ ITADNQ PORDNQ EURDNQ JPNDNQ AUSDNQ Pacific N/A 0 1995 Pacific BRARet ARGRet SMRRet ESPRet MONRet CANRet FRARet GBR12 GER HUN BEL ITA POR EUR PACRet JPNRet AUS8 Pacific N/A 0

Gachot, Bertrand
Categoria:Nasesti inte el 1962